2011. január 17., Hétfő 19:41
"A vasárnapi meccsen egy erős húzódást éreztem - nyilatkozta a klub honlapjának a 33 éves Szécsi. - A mai napon Béres doktor megvizsgálta a lábam és egy korábbi MRI-felvételre is alapozva a műtét mellett döntöttünk."
Az, hogy mennyit kell kihagynia a hálóőrnek, csak a keddi beavatkozás után derül ki. Szécsi hozzátette: miután az együttesnek a következő négy hetes időszakban nincs komolyabb rangadója a bajnokságban, valamint az Euroligában sincs esélye a továbbjutásra, elsősorban azt szeretné, ha a rájátszásra ismét teljes értékű játékos lenne. Szécsi így várhatóan kihagyja a válogatott soron következő felkészülési tornáját, a február 23-25-én, Miskolcon sorra kerülő Volvo Kupát.